paragraph_text: Drowned World Tour je peta koncertna turneja američke pjevačice Madonne u svrhu promocije sedmog i osmog studijskog albuma Ray of Light i Music. To je ujedno bila i prva turneja nakon osam godina, i zadnje The Girlie Show World Tour održane 1993. Turneja je trebala započeti još 1999., ali je odgođena do 2001. jer se Madonna udavala za Guya Ritchiea, bila trudna sa sinom Roccom i bila zaposlena snimanjem filmova. Kada je turneja napokon određena, Madonna je zaposlila Jamiea Kinga kao koreografa. Turneja je isplanirana u tri mjeseca, što je vrlo kratko vrijeme, a taj period je uključivao audicije za plesače, glazbenike i tehničare. Dizajner Jean-Paul Gaultier je osmislio kostime tako da su predstavljali različite faze Madonnine karijere. Posteri i obilježja turneje su uključivala obilježja Kabale s čijim proučavanjem je Madonna započela.